**Molėtų rajono savivaldybės taryba**

**SPRENDIMAS**

**dėl molėtų rajono savivaldybės tarybos 2020 m. balandžio 30 d. sprendimo nr. b1-84 „DĖL UŽDAROSIOS AKCINĖS BENDROVĖS „MOLĖTŲ VANDUO“ PERSKAIČIUOTŲ GERIAMOJO VANDENS TIEKIMO IR NUOTEKŲ TVARKYMO PASLAUGŲ BEI ATSISKAITOMŲJŲ APSKAITOS PRIETAISŲ PRIEŽIŪROS IR VARTOTOJŲ APTARNAVIMO PASLAUGOS BAZINIŲ KAINŲ NUSTATYMO ir subsidijavimo“ pakeitimo**

2020 m. rugsėjo 24 d. Nr. B1-246

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2020 m. liepos 2 d. raštą Nr. (5.14)-S3-87 „Dėl 2020-04-30 Molėtų rajono savivaldybės tarybos sprendimo Nr. B1-84 bei informacijos pateikimo“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2020 m. balandžio 30 d. sprendimą Nr. B1-84 „Dėl uždarosios akcinės bendrovės „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo ir subsidijavimo“:

1. pakeisti preambulę ir ją išdėstyti taip:

„Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 18, 37 punktais, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 punktu, 34 straipsnio 12, 13 dalimis, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos (toliau - Komisija) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“, Valstybinės energetikos reguliavimo tarybos (toliau - Taryba) 2020 m. balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ ir 2020 m. balandžio 24 d. nutarimu Nr. O3E-349 „Dėl Valstybinės energetikos reguliavimo tarybos 2020 m. balandžio 9 d. nutarimu Nr. O3E-284 „Dėl UAB „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ pakeitimo“, atsižvelgdama į uždarosios akcinės bendrovės „Molėtų vanduo“ 2020 m. balandžio 14 d. raštą Nr. IS-60 „Dėl geriamojo vandens tiekimo ir nuotekų tvarkymo paslaugų perskaičiuotų bazinių kainų patvirtinimo“, įvertindama tai, kad geriamojo vandens kaina didėja karantino laikotarpiu bei siekdama palengvinti dėl COVID-19 finansinių sunkumų patyrusių rajono gyventojų ir verslo subjektų padėtį,“;

1. pakeisti 3 punktą ir jį išdėstyti taip:

„3. Taikyti valstybės lygio ekstremaliosios situacijos laikotarpiu ir 4 (keturis) mėnesius jam pasibaigus geriamojo vandens abonentams ir vartotojams 0,08 Eur dydžio kainos subsidiją skaičiuojant nuo kiekvieno suvartoto kubinio metro geriamojo vandens kainos (be PVM), nustatytos šio sprendimo 1 punkte.“.

Savivaldybės meras Saulius Jauneika